
ŠAKIŲ RAJONO SAVIVALDYBĖS MERAS
POTVARKIS
DĖL APDOVANOJIMO PADĖKOS RAŠTAIS
2014 m. sausio 17 d. Nr. MT-3
Šakiai


Vadovaudamasis rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 174 punktu, 

a p d o v a n o j u  padėkos raštais:


Vilkaviškio vyskupijos Caritą ir jo direktorių kunigą Arvydą Liepą – už ilgametį ir nuoširdų bendradarbiavimą vykdant Europos Sąjungos MIATLNA programą Vilkaviškio vyskupijoje. Širdingai dėkojame už moralinę ir materialinę pagalbą ir paramą, suteiktą mūsų rajono socialiniams darbuotojams ir, svarbiausia, žmonėms, ypatingai reikalingiems dėmesio, užuojautos ir sotesnio duonos kąsnio. Telydi ramybė ir palaima Jus nuolatinėje Angelo globoje;

Griškabūdžio žemės ūkio bendrovės mechanizacijos padalinio elektriką – santechniką Joną Blažaitį – už sąžiningą ir pareigingą darbą, įvertindamas praėjusiųjų metų veiklos rezultatus, linkėdamas stiprybės ir sveikatos ateities kasdienybėje;

Griškabūdžio žemės ūkio bendrovės mechanizacijos padalinio traktorininką Raimondą Dumčių – už sąžiningą ir pareigingą darbą, įvertindamas praėjusiųjų metų veiklos rezultatus, linkėdamas stiprybės ir sveikatos ateities kasdienybėje;

Griškabūdžio žemės ūkio bendrovės gyvulininkystės padalinio darbuotoją Aušrelę Gentvilienę – už sąžiningą ir pareigingą darbą, įvertindamas praėjusiųjų metų veiklos rezultatus, linkėdamas stiprybės ir sveikatos ateities kasdienybėje;

Griškabūdžio žemės ūkio bendrovės mechanizacijos padalinio traktorininką Stasį Jurkevičių – už  ilgametį, sąžiningą ir pareigingą darbą, įvertindamas praėjusiųjų metų veiklos rezultatus, linkėdamas stiprybės ir sveikatos ateities kasdienybėje;

Griškabūdžio žemės ūkio bendrovės mechaniką – inžinierių, rajono savivaldybės tarybos narį Mantą Puskunigį – už kruopštų ir sąžiningą darbą tiesioginėse pareigose bei dėmesingą, pareigingą bei atsakingą požiūrį į tarybos nario mandatą, kurį savo pasitikėjimu suteikė rajono žmonės, linkėdamas stiprybės ir sveikatos ateities kasdienybėje;

Griškabūdžio žemės ūkio bendrovės mechanizacijos padalinio traktorininką Virginijų Sabaitį – už ilgametį, sąžiningą ir pareigingą darbą, įvertindamas praėjusiųjų metų veiklos rezultatus, linkėdamas stiprybės ir sveikatos ateities kasdienybėje;

Ilgametį Vilniaus zanavykų bendrijos pirmininką Albiną Vaičiūną – už  iš visos širdies daug metų dirbusiam gimtajam kraštui, telkusiam jo šviesuomenę kultūros gaivinimui ir puoselėjimui, kvietusiam mus visus į nuolatinę talką gražinti zanavykų žemę. Ačiū, už nuveiktus didelius darbus, puoselėtus šiltus Vilniaus zanavykų ir gimtinės žmonių ryšius. Ačiū, kad Ilguva, Gerdžiūnai, Kriūkai ir kitos mūsų vietovės Jums buvo pati svarbiausia Lietuva. Pagarbiai ir nuoširdžiai Šakių krašto žmonių vardu;

Vilniaus zanavykų bendrijos valdybą – skubate į savo 25-erių metų sukaktį nešini monografijomis, poezijos rinkiniais, pranešimais, visokiais būdais ir darbais išreikšta meile gimtinės kultūros atminčiai, savo šnektai. Visad šilti, jaukūs ir geranoriški... Pasidžiaugimas ir rūpestis dėl tėviškės reikalų lydėjo visus mūsų susitikimus, bendrus renginius ir kasdienį bendravimą. 


Sveikindami bendrijos 25-mečio proga, dėkojame už nuveiktą didžiulį darbą Šakių kraštui ir jo žmonėms, iš užmaršties prikeltus šviesiausius krašto žmones, pažadintą pasididžiavimą savo prigimtiniu žodžiu. Linkime visiems saviškiams sveikatos, kūrybinių ieškojimų ir sumanymų išsipildymo vardan to paties – Tėviškės.

Pagarbiai ir nuoširdžiai Šakių krašto žmonių vardu.
Meras






                           Juozas Bertašius

